Diari Oficial de la Generalitat Valenciana


Sumari del DOGV 8394, del 01-10-2018 (2018/8987)

Requeriment d'esmena de la documentació presentada en la convocatòria, per a l'any 2018, de subvencions a organitzacions no governamentals per al desenvolupament (ONGD), per al finançament de projectes d'educació per a la ciutadania global dirigits a la divulgació, promoció i defensa dels drets humans en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8394

Data del DOGV
:   01-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8987


Data del document
:   25-09-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Anunci

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Requeriment d'esmena de la documentació presentada en la convocatòria, per a l'any 2018, de subvencions a organitzacions no governamentals per al desenvolupament (ONGD), per al finançament de projectes d'educació per a la ciutadania global dirigits a la divulgació, promoció i defensa dels drets humans en l'àmbit de la Comunitat Valenciana. [2018/8987]  
  
En data 2 de juny de 2017, es va publicar, en el Diari Oficial de la Generalitat Valenciana, l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores de les subvencions en matèria de cooperació al desenvolupament, d'ara en avant Ordre 3/2017.  
En data 29 de juny de 2018, es va publicar, en el Diari Oficial de la Generalitat Valenciana, la Resolució de 26 de juny de 2018, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2018, subvencions a organitzacions no governamentals per al desenvolupament (ONGD), per al finançament de projectes d'educació per a la ciutadania global dirigides a la divulgació, la promoció i la defensa dels drets humans en l'àmbit de la Comunitat Valenciana.  
En data 30 de juliol de 2018, va finalitzar el termini de presentació de sol·licituds i, una vegada rebudes per aquest òrgan gestor totes les sol·licituds presentades, s'ha realitzat la comprovació del seu contingut i de la documentació annexada, i en els termes de l'article 36 de l'Ordre 3/2017, es requereix les entitats sol·licitants perquè en un termini de deu dies hàbils esmenen la falta o l'acompanyen els documents que es requereixen en l'annex. Es tindrà per desistides de la sol·licitud les entitats que no aporten la documentació preceptiva requerida en l'annex, prevista en el resolc huité de la resolució de convocatòria.  
Respecte a la documentació valorativa prevista en el resolc nové de la resolució de convocatòria, en el mateix termini es pot aportar la que s'estime convenient.  
A aquests efectes s'informa que el termini de deu dies hàbils s'iniciarà l'endemà de la publicació d'aquest requeriment en el Diari Oficial de la Generalitat Valenciana i que la presentació de la documentació requerida s'haurà de realitzar de forma telemàtica, en el tràmit específic d'aportació de documentació, en la seu electrònica de la Generalitat Valenciana, en la url http://www.gva.es/va/inicio/procedimientos'id\_proc=18597&version=amp  
  
València, 25 de setembre de 2018.- La directora general de Cooperació i Solidaritat: Antonia Moreno Ruiz.